Al is ons lewe die afgelope paar maande op sy kop gedraai en al is die toekoms onseker, het ATKV-takke die afgelope jaar steeds hoop gebring en het hulle steeds ’n verskil in hulle gemeenskappe gemaak.
Dit is maar net die oortjies van die seekoei. ATKV-takke speel op vele terreine ’n groot rol binne gemeenskappe in Suid-Afrika en Namibië om gestalte te gee aan die missie en visie van die ATKV. Met van die kleinste tot die grootste projek slaag ATKV-takke daarin om die ATKV se voetspoor te vergroot en ’n Afrikaanse kultuurtuiste vir mense te bied.
ATKV-tak Vorentoe se Afrikaans vir Almal-projek is met ’n toekenning van die Taalraad vereer vir die bevordering van Afrikaans.
ATKV-jeugtak Taalkibboets bied ’n Idiome-dag vir die leerders van die Zastron Gekombineerde Skool aan.
ATKV-jeugtak Lekkerjolig hou ’n swierige winterbal om fondse in te samel vir leerders wat nie skoolklere/skryfbehoeftes kan bekostig nie.
ATKV-Rooiduin gee ’n resepteboek uit waarin al die voorgeskrewe resepte vir Verbruikerstudies in die Noord-Kaap verskyn.